text: Bisan pa man sa krisis sa COVID-19 Pandemic sa tibuok kalibutan, wala kini nakapugong sa Visayas State University (VSU) nga ipahigayon ang tinuig nga tradisyon sa pagpasiga sa mga Christmas Lights agi’g pagsenyas sa pagsugod sa Chistmas Season sa tunghaan kun #PaskoSaVSU.
text: #000002
text: Gipahigayon kagahapon Disyembre uno sa alas sais sa gabie ang lighting ceremony diin gipasiga sa pinaka-unang higayon ang mabulukon nga Christmas Tree, Christmas Belen ug mga Christmas décors sa Main Entrance ning tunghaan.
text: #000003
text: Apan lahi sa mga nanglabay’ng katuigan, ang lighting ceremony karong tuiga wala gitambongan sa gatusan ka mga manan-away tungod sa gipatumang health protocls, physical ug social distancing, ug ginadili nga mass gathering nunot sa hulga sa COVID-19.
text: #000005
text: Hinuon, naka-sentro ang maong aktibidad sa Virtual Lighting Ceremony diin gi-awhag ang mga tawo nga mutan-aw na lang sa live streaming sa ilang mga smartphones ug laptops.
text: #000006
text: Bisan pa man niini, nagmabungahon ug nagmabulukon ang maong seremonya nga pisikal nga gitambungan ni VSU President Dr. Edgardo E. Tulin, mga opisyales sa tunghaan, ug pipila ka mga kawani ug magtutudlo.
text: #000007
text: Naa usay pipila ka mga manan-away ang pisikal nga ming-adto sa VSU Main entrance aron sa pagsaksi sa Lighting Ceremony. Gisugdan ang kalihukan pinaagi sa pag-ampo ni Fr. Gary Esguerra kura paroko sa Holy Spirit Parish sa VSU, diin gisundan kini sa mensahe ni Dr. Tulin, ug ang pagpasiga sa mga suga.
text: #000009
text: Sa iyang mensahe, gibutyag ni Dr. Tulin nga bisan pa man sa mga pagsuway ug kalisdanan nga naagi-an sa tanan tungod sa pandemya, anaa gihapoy lugar aron sa pagsaulog sa pasko nga mao ang adlaw sa pagkatawo ni Hesukristo. Kini usab nagsimbulo sa paglaum ug ang pasko panahon sa paghigugmaay ug paghinatagay.
text: #000010
text: Gawas pa sa Christmas Lighting Ceremony, gipahigayon usab ang judging sa Parol-Making Contest diin ang mga mananaog sa tulo ka kategorya makadawat og tag singko mil pesos (P5,000) ug anaay tag usa ka libo ka pesos (P1,000) nga consolation prize.
text: #000012
text: “Zero-Waste Challenge”, ilunsad sa dakbayan!
text: #000016
text: Regional RDE Symposium, gipahigayon sa VSU
text: #000017